Grønøra

Grønøra er et industriområde ved Orkanger i Trøndelag, like vest for utløpet til elva Orkla i Orkdalsfjorden.

Industribedriftene på Grønøra utgjør et av de viktigste industriknutepunktene i Midt-Norge. Den største industribedriften på stedet er TechnipFMC.

Området er menneskeskapt, ved at det meste av elvedeltaet til Orkla ble utfylt med grus på 1960- og 1970-tallet. Et stort våtmarksområde gikk tapt under denne utbyggingen, men en liten rest av det gamle våtmarksområdet finnes likevel sørvest for Grønøra, øst for gården Gjølme.

 Referanser 
Grønøra på Norgeskart.no fra Statens kartverk, besøkt 23. juni 2025

Kategori:Orklands geografi
Kategori:Næringsparker og industriområder i Trøndelag
Kategori:Næringsliv i Orkland